
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 29. oktobra noteikumos Nr. 686 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Sadarbība pārtikas īso piegāžu ķēžu darbības veicināšanai un piedāvājuma nodrošināšanai" atklātu projektu iesniegumu konkursu veidā 2023.–2027. gada plānošanas periodam"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Lauksaimniecības un lauku attīstības likuma 5. panta ceturtā daļa
1.2. Mērķis
Mērķa apraksts
Noteikumu projekts sagatavots, lai izdarītu grozījumus Ministru kabineta 2024. gada 29. oktobra noteikumos Nr. 686 "Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē "Sadarbība pārtikas īso piegāžu ķēžu darbības veicināšanai un piedāvājuma nodrošināšanai" atklātu projektu iesniegumu konkursu veidā 2023.–2027. gada plānošanas periodam"".
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Līdz ar jaunā Latvijas Kopējās lauksaimniecības politikas stratēģiskā plāna 2023.–2027. gadam (turpmāk – KLP SP) īstenošanas uzsākšanu, 2025. gadā intervencē "Sadarbība pārtikas īso piegāžu ķēžu darbības veicināšanai un piedāvājuma nodrošināšanai" (turpmāk – intervence) tika izsludinātas pirmās projektu iesniegumu pieņemšanas kārtas. 

Intervencē atbalsts ir pieejams sadarbības grupai, kura sastāv no vismaz pieciem sadarbības partneriem, sekojošās intervences aktivitātēs:

1. aktivitāte "Pārtikas īso piegāžu ķēžu darbības veicināšana", kuras mērķis ir attīstīt īsās pārtikas piegādes ķēdes, tā veicinot vietējās produkcijas ilgtspējīgu patēriņu un kopīga piedāvājuma veidošanu vietējā tirgū;

2. aktivitāte "Produktu virzība tirgū", kuras mērķis ir veicināt vietējo pārtikas produktu piedāvājumu virzību tirgū un šo produktu atpazīstamību.

Projektu pieņemšanas kārtu rezultāti, tostarp atbalsta pretendentu uzdotie jautājumi un izceltās vajadzības, norāda uz nepieciešamību plašāk skaidrot un precizēt atsevišķus atbalsta saņemšanas nosacījumus, kā arī paplašināt attiecināmās izmaksas, lai projektu ietvaros mērķtiecīgāk sasniegtu intervences aktivitātēs izvirzītos mērķus un sekmētu atbalsta pretendentu aktivitāti nākamajās projektu iesniegumu pieņemšanas kārtās.

Līdz ar to, tika rosināti grozījumi KLP SP, lai paplašinātu attiecināmās izmaksas aktivitātē "Pārtikas īso piegāžu ķēžu darbības veicināšana", paredzot iespēju iegādāties arī mazlietotus transportlīdzekļus pārtikas pārvadāšanai ( iepriekš tikai jauni). Izmaiņu rezultātā intervence būs pievilcīgāka mazākām saimniecībām ar ierobežotām finanšu iespējām un sniegs iespēju samazināt kopējās investīciju izmaksas bez būtiska kompromisa attiecībā uz kvalitāti.

Ievērojot intervences pirmā gada īstenošanas pieredzi, tostarp iesniegtos grozījumus KLP SP, kas paplašina attiecināmās izmaksas, ir jāizdara grozījumi noteikumos.
Problēmas un risinājumi
Problēmas apraksts
Lai sasniegtu aktivitātes "Pārtikas īso piegāžu ķēžu darbības veicināšana" mērķi un sekmētu vietējās produkcijas ilgtspējīgu patēriņu, būtiski ir palielināt vietējo produktu pieejamību publiskajā ēdināšanā, piemēram, izglītības, sociālās aprūpes vai ārstniecības iestādēs. Pašreizējie atbalsta saņemšanas nosacījumi nepietiekami stimulē sadarbības grupas veidot kopīgu piedāvājumu publiskās ēdināšanas pakalpojumu sniegšanai, līdz ar to, netiek pilnībā izmantots atbalsta potenciāls, kas ļautu mikro, maziem un vidējiem pārtikas ražotājiem apvienojoties, lai kopīgi uzglabātu un izplatītu produktus, nodrošināt atbilstošu (lielāku) produkcijas apjomu, kas nepieciešams šo ražotāju integrācijai publiskajā ēdināšanā.

Esošā noteikumu redakcija atsevišķi neizceļ pašvaldības un ēdināšanas pakalpojumu sniedzējus, kas var iesaistīties sadarbības grupā kā sadarbības partneri, lai organizētu un veicinātu sadarbību, un kuru iesaiste ir būtiska šī mērķa sasniegšanai.
Risinājuma apraksts
Ar grozījumiem noteikumos precizēts aktivitātes "Pārtikas īso piegāžu ķēžu darbības veicināšana" mērķis un projekta rezultāts, ar mērķi uzsvērt kopīga piedāvājuma veidošanu publiskās ēdināšanas pakalpojumu sniegšanai.

Nodaļā "Publiskā finansējuma veids un apmērs" maksimālā projekta attiecināmo izmaksu summa sasaistīta ar projekta īstenošanas rezultātu, paredzot projekta attiecināmo izmaksu summu līdz 500 tūkst. eiro, ja sadarbības grupa plāno nodrošināt produkcijas piegādes ēdināšanas nodrošināšanai publiskajās iestādēs, bet, ja plānoti citi produkcijas realizācijas veidi, piemēram, mazumtirdzniecības vietās, tad līdz 200 tūkst. euro. Šāda pieeja nodrošinās, ka būs vairāk sadarbības grupu, kas projektu īstenošanas rezultātā plānos piegādāt vietējos produktus skolām un citām publiskām iestādēm.

Ar mērķi vairot izpratni par iespējām veidojot sadarbības grupu un tās iespējamo sastāvu, precizēts noteikumu punkts, kas skaidro kādi dalībnieki var veidot sadarbības grupu, ietverot piemēros pašvaldības un ēdināšanas pakalpojumu sniedzējus.

Lai mazinātu atšķirīgas interpretācijas iespējas, nodaļā "atbalsta saņemšanas nosacījumi aktivitātē "Pārtikas īso piegāžu ķēžu darbības veicināšana" pievienots jauns punkts, kas skaidro, ka pašvaldības un ēdināšanas pakalpojumu sniedzēji var iesaistīties sadarbības grupā, lai organizētu un veicinātu sadarbību, bet atbalstu projekta ietvaros nesaņem.

Veikts redakcionāls precizējums, lai uzsvērtu, ka projektā iegādātie pamatlīdzekļi ir paredzēti kopīgai lietošanai.

Veikts tehnisks precizējums, lai norādītu, ka aktivitātes "Pārtikas īso piegāžu ķēžu darbības veicināšana" atpazīstamības veidošanas pasākumu izmaksām piemēro atbalsta intensitāti – 80 procentu no attiecināmajām izmaksām. Grozījums neietekmēs līdzšinējo normas piemērošanas praksi.
Problēmas apraksts
Aktivitātes "Pārtikas īso piegāžu ķēžu darbības veicināšana" pirmajā projektu iesniegumu pieņemšanas kārtā, bija novērojama atbalsta pretendentu interese iegādāties mazlietotus transportlīdzekļus kopīgu sadarbības grupas dalībnieku produktu piegāžu veikšanai. Lai  veicinātu atbalsta pretendentu aktivitāti nākamajās projektu kārtās, tika iesniegti grozījumi KLP SP, kas ļaus paplašināt attiecināmās izmaksas ar mazlietotu specializēto transportlīdzekļu iegādes izmaksām.
Risinājuma apraksts
Ņemot vērā rosinātos grozījumus KLP SP, tika precizēti atbalsta saņemšanas nosacījumi aktivitātē "Pārtikas īso piegāžu ķēžu darbības veicināšana", attiecināmajās izmaksās paredzot mazlietota specializētā transportlīdzekļa iegādes izmaksas, ja tas nav vecāks par 3 gadiem (transportlīdzekļa vecumam jābūt pierādāmam). 
Problēmas apraksts
Pašreizējā noteikumu redakcija nepietiekoši skaidro kādas informācijas tehnoloģiju pakalpojumu izmaksas var paredzēt projekta ietvarā. Līdz ar to, ir nepieciešami precizējumi intervences aktivitāšu attiecināmajās izmaksās, kā arī neattiecināmajās izmaksās.
Risinājuma apraksts
Izdarot grozījumus atbalsta saņemšanas nosacījumos abās intervences aktivitātēs, tika precizētas attiecināmās izmaksas attiecībā uz ārējo pakalpojumu izmaksām, kas saistītas ar informācijas tehnoloģijas pakalpojumiem, paredzot arī izmaksas esošu tīmekļvietņu būtiskai uzlabošanai. Būtiski uzlabojumi ietver, piemēram, jaunu digitālu risinājumu ieviešanu.
Savukārt, intervences neattiecināmās izmaksas papildinātas ar jaunas tīmekļvietnes izstrādes izmaksas.
Problēmas apraksts
Ievērojot aktivitātes "Produktu virzība tirgū" projektu pieņemšanas kārtas pieredzi un saņemtos jautājumus, nepieciešams tehnisks precizējums atbalsta saņemšanas nosacījumos aktivitātē "Produktu virzība tirgū", kas atbalsta pretendentiem skaidrotu, kādas ir iesaistes iespējas sadarbības grupā tiem ražotājiem vai uzņēmumiem, kas nav mazie ekonomikas dalībnieki.
Risinājuma apraksts
Ieviesti papildinājumi nodaļā "atbalsta saņemšanas nosacījumi aktivitātē "Produktu virzība tirgū"", kas skaidro, ka sadarbības grupā citas ieinteresētās personas, kas nav mazie ekonomikas dalībnieki, bet to dalība sadarbības grupā ir pamatota ar projekta darbībām un mērķiem, var iesaistīties projekta īstenošanā kā sadarbības partneri, lai organizētu un veicinātu sadarbību.
Problēmas apraksts
Pirmās projektu kārtas parādīja, ka sadarbības grupas izmanto intervences atbalsta iespējas iesniedzot projektus abās intervences aktivitātēs, kā arī tika novēroti atsevišķi gadījumi, kuros viens un tas pats sadarbības grupas dalībnieks ir vairāk nekā vienā sadarbības grupā. Tāpat ir nepieciešams noteikumos precizēt, kā rīkoties sadarbības grupai, kas projekta īstenošanas laikā aktivitātē "Pārtikas īso piegāžu ķēžu darbības veicināšana" ir kļuvusi par komercsabiedrību vai par kooperatīvo sabiedrību un vēlas iesniegt projektu aktivitātē "Produktu virzība tirgū" vai otru projektu aktivitātē "Pārtikas īso piegāžu ķēžu darbības veicināšana".

Līdz ar to, ir nepieciešams izvērstāk skaidrot atbalsta saņemšanas nosacījumus, kas skar minētos gadījumus.
Risinājuma apraksts
Noteikumu projekts papildināts ar jaunu punktu nodaļā "Kopīgie atbalsta saņemšanas nosacījumi", skaidrojot atbalsta pretendentam, ja tas īstenojot projektu aktivitātē "Pārtikas īso piegāžu ķēžu darbības veicināšana" ir kļuvis par komercsabiedrību vai par kooperatīvo sabiedrību, iesniedzot nākamo projektu kādā no intervences aktivitātēm, tas tiks uzskatīts par vienu sadarbības grupas partneri.

Tāpat, ar grozījumiem tiek noteikti nosacījumi un skaidrots, kādām pazīmēm ir jāizpildās, lai sadarbības grupa tiktu uzskatīta par jaunu atbalsta saņēmēju, proti, ja sadarbības grupas partneru skaits mainās vairāk nekā par 70 procentiem, šajā skaitā neietverot konsultantus, vietējās rīcības grupas un pašvaldības.

Nodaļā "Publiskā finansējuma veids un apmērs", ar mērķi veicināt vienotu izpratni atbalsta pretendentu vidū un novērstu, ka sadarbības grupas plāno līdzīgas darbības iesniedzot projektus abās intervences aktivitātēs,  veikti precizējumi, kas detalizētāk skaidro nosacījumus attiecībā uz projektos plānotajām darbībām, gadījumos, ja sadarbības grupa iesniedz vairākus projektus.
Problēmas apraksts
Projektu pieņemšanas kārtu pieredze un saņemtie jautājumi rāda, ka ir nepieciešams noteikumos skaidrot, ka nav iespējama tādu izmaksu attiecināšana, kas saistītas ar pakalpojumu sniegšanu starp viena projekta sadarbības grupas partneriem.
Risinājuma apraksts
Ar grozījumiem noteikumos papildinātas neattiecināmās izmaksas ar izmaksām, kas saistītas ar pakalpojumu sniegšanu starp viena projekta sadarbības grupas partneriem. Grozījums sekmēs atbalsta pretendentu izpratni, ka šādu pakalpojumu attiecināšana nav iespējama, jo rada interešu konfliktu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Intervencē sniegtais atbalsts sekmēs vietējās produkcijas pieejamību iedzīvotājiem, lokalizējot lauksaimniecības un pārtikas produktus un sasaistot tos ar izcelsmes vietu. Ar intervences īstenošanu tiks veicināts vietējās produkcijas patēriņš.
Juridiskās personas
Jā
Ietekmes apraksts
Noteikumu projektā ietvertais tiesiskais regulējums attieksies uz atbalsta pretendentiem, kas ir sadarbības grupa.

Sadarbības grupa apvieno vismaz piecus dažādus un neatkarīgus sadarbības partnerus – lauksaimniekus, lauksaimniecības produktu pārstrādātājus, kooperatīvās sabiedrības, vietējās rīcības grupas, lauku tūrisma pakalpojuma sniedzējus, konsultantus, pašvaldības, ēdināšanas pakalpojumu sniedzējus vai citas ieinteresētās personas.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Jā
Ietekmes apraksts
Noteikumu projektam ir pozitīva ietekme uz mikro, maziem un vidējiem uzņēmējiem, jo grozījumi paplašina attiecināmās izmaksas, paredzot iespēju projektā iegādāties mazlietotus specializētos transportlīdzekļus pārtikas pārvadāšanai, kas ļaus samazināt kopējās investīciju izmaksas bez būtiska kompromisa attiecībā uz kvalitāti. 
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Lauku atbalsta dienests
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Lauku atbalsta dienests
Zemkopības ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

